da fr cs da da fr he en da da it de en he da da da da da da de en et da en en da uk nl da da da da da de de nb da sv de nb da sv da nb da sv de nb da sv da nb da sv en nb da sv de nb da sv de nb da sv de nb da da sv it nb fr da sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg elsker cookies, og mener bestemt at den ultimative opskrift er mine efterhånden berømte mavepine-cookies. Dog kan jeg ind imellem lade mig friste af andre blogs og især billeder, så da jeg for et par måneder siden så et billede af disse cookies på instagram, måtte jeg lige teste dem. Smørindholdet er noget mindre end i mavepinerne, til gengæld er chokoladeindholdet højere. Kagerne bliver ved med at være bløde, også når de er kølet helt af, hvilket er ret lækkert. Desuden kan jeg godt lide den snert af kaffe og honning, som de har.
Bløde cookies (ca. 24 stk)
1,7 dl brunt sukker – gerne muscavado
225 g hvedemel (gerne ubleget)
350 g mørk chokolade, hakket eller i dråber (jeg bruger Callebaut, som allerede er formet i små dråber)
Pisk det bløde smør, de to slags sukker, honning, vaniljesukker, kaffe og salt sammen. Tilsæt æg, eddike og hævemidler. Pisk igen. Kom mel og chokolade i dejen og saml den lidt hurtigt.
Fordel dejen på to bageplader med et par skeer. Bages på næstøverste rille i ca. 10 minutter ved 175 grader. Lad dem afkøle på en rist, og vent med at fjerne bagepapiret til de er kølet let af – ellers ødelægger du kagerne.
Spis dem mens børnene er væk, eller, nå nej, del dem med dine søde børn 🙂
9. september 2013 kl. 17:47
Nøj de ser godt nok også lækre ud………………
10. september 2013 kl. 20:45
Har lige bagt dem igen, så datteren kunne dele dem ud i anledning af fødselsdag – denne gang med tre slags chokolade. MEGET lækre
10. september 2013 kl. 19:25
Bløde cookies, dem er de vilde med på plejehjemmene, de kan spises uden tænder 🙂
10. september 2013 kl. 20:46
Plejehjems-cookies sælger bare ikke så godt 😉
12. september 2013 kl. 19:09
Det har du nok ret i. “Plejehjems-cookies” er ikke den rette overskrift for et blog indlæg 🙂
21. september 2013 kl. 11:42
De ser meget lækre ud. Er det almindelige chokolade-knapper du har brugt? 🙂
27. september 2013 kl. 8:08
Jeg bruger chokolade fra Callebaut, der er i knapper når man køber dem (i Metro eller Inco)
9. oktober 2013 kl. 22:02
Jeg er laktose intolerant 🙁 men pyt kan de laves uden chokolade? Har du måske et andet alternativ
15. oktober 2013 kl. 11:55
Jeg ville nok vælge en anden slags kager, så. Disse bindes ligesom sammen af den massive chokolademængde.
Prøv evt. nogle af mine havregrynskager i stedet (tjek indexet)
5. november 2013 kl. 20:30
Jeg ælsker også bløde cookies – for mig er det perfekt når der er NÆSTEN ubagt indeni, hvor andre er vilde med mere knas. Nå men jeg har faktisk fundet de perfekte cookies, på en rejse til New York. Vi besøgte en skøn chokolade-butik der hedder Jaques Torres (måske kender du ham?). Helt uforvarende fik vi købt os en cookie. Det skulle vi ALDRIG have gjort! På den tur var vi tilbage ca. 4 gange i løbet af 14 dage… Jeg har netop fundet en opskrift på Jaques Torres-cookies, på en Martha Stewart hjemmeside, så nu må jeg i gang med at se om jeg kan genskabe magien herhjemme :-))
6. november 2013 kl. 8:49
Lyder meget vanedannende. Elsker bare at finde inspiration på rejser, og så prøve at genskabe det i mit eget køkken
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.